
REZUMATUL CURSULUI 


I. Obiectul psihologiei 

1. Psihologia, ca ştiinţă independentă, s-a constituit relativ târziu, „certificatul ei de naştere” 
fiind semnat în 1879, prin înfiinţarea, la Leipzig, de către savantul german Wilhelm Wundt a 
primului laborator bazat pe utilizarea metodei experimentale. Pentru prima dată, fenome-nele vieţii 
psihice erau scoase din sfera simplelor descrieri şi speculaţii filosofice şi incluse în programul 
cercetării ştiinţifice sistematice, aplicându-li-se operațiile măsurării, cuantificării şi criteriile 
obiecti-vitatii şi cauzalitatii. 

Foarte curând, însă, aveau să apară divergente în legătură cu definirea şi circumscrierea 
obiectului noii ştiinţe. Deşi denumirea părea să impună de la sine identitatea acestui obiect — psihe = 
psihic, logos = vorbire, deci: psihologia = ştiinţa despre psihic, s-a dovedit că, în realitate, modul de 
înţelegere a naturii şi structurii interne a psihicului uman nu a fost câtuşi de puţin unitar. Astfel, s-au 
configurat trei orientări diferite şi în mare măsură opuse, şi anume: 

a) orientarea care reducea psihicul uman la conştiinţă şi care susținea că obiectul 
psihologiei îl reprezintă studiul conştiinţei (res-pectiv, al proceselor psihice conştiente); 

b) orientarea care susținea că elementul esenţial şi determinant al vieţii psihice a omului este 
inconştientul, acesta trebuind, chipurile, să reprezinte principalul domeniu de preocupare al 
psihologiei (psiho-logia abisală sau psihanaliza elaborată de S. Freud); 

c) orientarea care susținea că adevărata şi autentica realitate psihologică o constituie reacţiile 
externe de răspuns (secretorii şi motorii) la acţiunea diverşilor stimuli din mediu şi, ca atare, 
obiectul psihologiei trebuie să fie studiul comportamentului (behaviorismul, creat de savantul 
american J. B. Watson, 1912/1913). 

2. În prezent, au fost depăşite limitările şi absolutizările pe care se bazau orientările 
menționate . Astfel, se admite că sfera noţiunii de „psihic uman” este mai largă decât sfera noțiunii 
de „conştiință”, ea incluzând într-o relationare de tip sistemic trei componente: inconsti-entul, 
subconstientul şi conştientul, toate împreună formând domeniul de studiu al psihologiei. 

Pe de altă parte, planul subiectiv (psihic) intern şi planul obiectiv (comportamental) extern nu se 
mai rup artificial unul de celălalt şi nu se mai opun ca entități antagonice ireductibile; 
dimpotrivă, se recunoaşte şi se afirmă unitatea indisociabilă a lor sub egida principiului unităţii 
„conştiinţă-activitate”. 

Finalmente, psihologia se defineşte ca ştiinţa care studiază, cu ajutorul unor metode obiective 
specifice, organizarea psihocomporta-mentală sub aspectul determinismului, mecanismelor şi 
legilor devenirii şi funcționării ei, în plan animal şi uman, în unitatea contradictorie a 
individualului, particularului şi generalului, universalului. Această definiţie stabileşte în mod real 
sfera de cuprindere a domeniului şi justifică diferentierile şi delimitările existente în interiorul lui: 
a) psiho-logia animală şi b) psihologia umană. 

Psihologia umană are, la rândul ei, o latură generală care ne oferă tabloul global al 
organizării psihocomportamentale a omului normal (mediu), făcând abstracție de vârstă, sex, 
context socio-cul-tural, ocupaţie (profesie) etc., şi o latură particular-diferentiala, care se 
centrează pe studiul şi explicarea ipostazelor concrete în care se poate afla organizarea 
psihocomportamentală funcție de: vârstă, sex, mediu socio-cultural, activitate profesională, nivel 
de dezvoltare, natura deviatiilor şi tulburărilor patologice: psihologia genetică şi a dezvoltării, 
psihologia vârstelor, psihologia şcolară, psihologia mun-cii, psihologia militară, psihologia 
creaţiei, psihologia artei, psihologia sportului, psihologia comercială şi economică, psihologia 
socială, psihologia medicală, psihopatologia etc. 


II. Specificul cunoaşterii psihologice. Metodele psihologiei 
1. Specificul cunoaşterii psihologice. Modelul tradiţional al cunoaşterii ştiinţifice 
constituit sub autoritatea mecanicii şi fizicii clasice formula cerința ca orice domeniu, luat ca 


obiect de studiu, sa posede proprietati nemijlocit observabile si perceptibile, care sa poata fi 
măsurate şi cuantificate. 

Psihicul ca atare este lipsit de asemenea proprietăţi, el nu are nici lungime, nici grosime, 
nici volum, nici greutate, nici miros, nici gust. Singura dimensiune care se recunostea proceselor 
şi trăirilor psihice era durata; dar, numai pe baza ei, nu era posibilă construirea unui sistem 
complet de coordonate şi măsurători, care să fie tratabil matematic. 

Acesta era principalul argument invocat de marele filosof german, Immanuel Kant, pentru a 
respinge, în mod categoric, posibi-litatea desprinderii psihologiei de filosofie şi constituirea ei 
într-o ştiinţă independentă. 

În aceste condiţii, ca unică modalitate de obţinere a datelor necesare descrierii 
conţinuturilor şi stărilor psihice interne (ale consti-intei) era considerată metoda introspectiei 
(privirea cu propriul ochi interior spre ceea ce se petrece în momentul dat pe scena conştiinţei şi 
relatarea verbală a celor constatate). Psihologia bazată pe utilizarea exclusivă a acestei metode a 
primit denumirea de introspectionista şi ea s-a afirmat puternic în ultimele două decenii ale sec. 
XIX si în primele trei decenii ale sec. XX (Th. Lipps, N. Ach, O. Kulpe, 
E. Titchener). 

Pentru a satisface cerința observabilitatii nemijlocite, behavio-rismul a aruncat peste bord 
lumea subiectivă internă a conştiinţei, retinand ca obiect al cunoaşterii psihologice reacțiile de 
răspuns ale subiectului la stimulii obiectivi din afară. Dar, aşa cum se va remarca ulterior, 
procedând astfel, behaviorismul a constituit o „psihologie fără suflet”, o psihologie nu a „omului 
subiect”, ci a „omului robot”. leşirea din acest impas metodologic este posibilă numai în măsura 
în care se admite că o cunoaştere ştiinţifică poate să aibă nu numai un caracter nemijlocit, ci şi 
unul mijlocit, observarea obiectului realizân-du-se indirect prin intermediul unor efecte şi 
fenomene prin care el se manifestă şi se exprimă. 

Cunoaşterea psihologică devine, prin excelenţă, o cunoaştere mijlocită: datele şi informaţia 
obiectivă despre natura, conţinutul şi dinamica proceselor psihice particulare se obțin pe baza 
observării, înregistrării şi analizei răspunsurilor şi conduitelor subiectului în situa-tii obiective 
concrete. 

2. Metodele psihologiei. Cunoaşterea psihologică se realizează prin utilizarea unui larg 
repertoriu de metode şi procedee. După pozi-tia pe care o au fata de fenomenul studiat, metodele 
psihologiei le impartim în două grupe: pasive şi active. 

Pasive sunt considerate acele metode care se adresează fenome-nelor a căror declanşare se 
produce spontan, în situaţia concretă în care se află subiectul în momentul dat. În rândul lor 
includem: metoda observaţiei şi metoda biografică. 

Active sunt metodele prin care cercetătorul acționează direct asupra subiectului şi provoacă 
manifestarea procesului psihic, a trăsă-turii de personalitate sau a comportamentului propus 
pentru a fi studiat. Din această categorie fac parte: experimentul de laborator, experimentul 
natural, ancheta, chestionarul, analiza produselor activităţii, testele sau probele psihometrice. 
Metoda centrală in cerce-tarea psihologică trebuie considerată experimentul de laborator. El 
depăşeşte toate celelalte metode în precizie, obiectivitate şi grad de controlabilitate a variabilelor. 
Metoda experimentală permite cercetă-torului: să intervină activ şi să provoace fenomenul 
studiat; să izoleze, să dozeze şi să controleze variabilele — independente, dependente şi 
intermediare; să modifice şi să varieze condiţiile de manifestare a fenomenului; să compare 
rezultatele grupului experimental cu cele ale grupului de control, care nu a fost supus regimului 
experimental; să repete acelaşi model experimental de mai multe ori, pe acelaşi subiect sau grup 
de subiecţi; să releve conditionarea reciprocă dintre variabile. 

Ca limite ale experimentului de laborator se menţionează: carac-terul relativ artificial al 
situației în care este plasat subiectul, izolarea acestuia de contextul natural al existenței şi 
activităţii sale; nu poate fi folosit în mod universal, existând anumite fenomene psihocompor- 
tamentale care nu pot fi provocate sau nu se permite, din punct de vedere etic, să se provoace 
experimental. 


3. Strategii în cercetarea psihologică. Fiind subordonată unor obiective şi finalitati cu 
semnificaţie generală, cercetarea psihologică dobândeşte un caracter continuu şi sistematic. Ea nu 
se reduce la simple explorări secvențiale, independente unele de altele, ci se realizează ca un 
demers integrat, întemeiat pe anumite principii şi consideraţii metodologice generale. Un asemenea 
demers îl numim strategie de cercetare. Complexitatea şi diversitatea fenomenelor psihocomporta- 
mentale au dus la structurarea mai multor tipuri de strategii, şi anume: 

a) strategii transversale, care constau în studiul nivelului de dezvoltare şi funcţionare a 
organizării psihocomportamentale la indi-vizi de aceeaşi vârstă; 

b) strategii longitudinale, care rezidă în studiul organizării psihocomportamentale a unui 
individ sau grup de indivizi pe parcursul mai multor etape de vârstă, de exemplu: la vârsta de 3 ani, 
la vârsta de 5 ani, la vârsta de 7 ani, la vârsta de 11 ani etc; folosind asemenea strate-gii, se pot 
identifica şi stabili particularitatile curbei evoluției psihice, amplitudinea diferenţelor dintre etapele 
de vârstă; 

c) strategii genetice; prin care se urmăreşte cunoaşterea mecanismelor, legitatilor şi 
factorilor formării şi dezvoltării proceselor psihice şi comportamentelor — în plan istoric, 
filogenetic şi în plan individual, ontogenetic; 

d) strategii diferenţiale, prin care se evidenţiază şi se evaluează deosebirile de ordin 
calitativ în organizarea psihocomportamentală între: om şi animal, copil şi adult, bărbat şi 
femeie, normal şi pato-logic, între persoane de aceeaşi vârstă şi acelaşi sex etc; studiul 
deosebirilor interindividuale şi intergrupale este la fel de important pentru cunoaşterea psihicului 
în toată complexitatea sa ca şi studiul asemănărilor şi aspectelor comune; 

e) strategii clinice, care au ca scop studiul şi explicarea abaterilor şi tulburărilor patologice în 
sfera psihicului şi comportamentului, cau-zate de focare organice sau de dereglări funcţionale ale 
creierului. 


III. Principiile metodologice ale psihologiei 

Cunoaşterea psihologică se cere a fi orientată şi coordonată de un set de principii 
metodologice generale care să asigure coordonatele de referință ale analizei şi interpretării 
fenomenelor concrete. Esenţiale sunt următoarele principii: 

a. principiul determinismului (extern); 

b. principiul relationarii neuro-psihice; 

c. principiul reflectarii şi modelării informaționale; 

d. principiul acţiunii şi al unităţii constiinta-activitate; 
e. principiul genetic şi al istorismului; 

f. principiul sistemicităţii. 

a) Principiul determinismului (extern) impune obligativitatea analizei şi explicării 
psihicului pe baza unor condiţii şi cauze reale obiective. Aceste condiţii şi cauze rezidă în 
acţiunea asupra organelor de simţ ale animalului sau omului a stimulilor de diferite modalități şi 
grade de complexitate. 

În sfera fenomenelor psihocomportamentale avem de a face cu un determinism mijlocit. 
Aceasta înseamnă că acţiunea oricărui stimul extern se refractă şi se modifică în funcţie de stările 
şi condiţiile interne ale subiectului. Ca urmare, relaţia dintre stimulul extern (S) şi reacția de 
răspuns (R) nu este de tip cauzal univoc, ci de tip proba-bilist: stimulul extern dat nu duce în 
mod necondiţionat şi invariant la producerea uneia şi aceleiaşi reacţii de răspuns, ci numai cu o 
anumită probabilitate, existând posibilitatea ca subiectul să dea şi o altă reacție sau chiar să nu 
răspundă deloc, în funcție de starea lui psihofiziologică internă la momentul respectiv. Astfel, 
conchidem că procesele şi actele psihocomportamentale ale omului se înscriu în sfera unui deter- 
minism complex multivariat, pe care-l numim statistic. 

Cât priveşte natura substantial-calitativa a factorilor determi-nativi externi, pentru psihicul 
şi comportamentul uman rolul principal revine factorilor socio-culturali, principiul 
determinismului luând forma specifică a principiului conditionarii social-istorice şi istorico- 


culturale. Aceasta inseamna ca de psihic uman propriu-zis se poate vorbi numai la individul 
socializat, care se naşte, trăieşte şi-şi desfăşoară activitatea într-un anumit mediu social. 

b) Principiul relationarii neuropsihice impune necesitatea ca psihicul în întregul său, 
inclusiv forma lui superioară de manifestare — conştiinţa umană — să fie considerat şi definit ca 
funcție a sistemului nervos, a creierului. Mecanismul producerii oricărui proces psihic, de la cel 
mai simplu, până la cel mai complex, este de natură reflexă, fiind mediat de procese fiziologice 
nervoase (excitație, inhibitie, modulări ale amplitudini şi frecvenţei influxului nervos etc.). 
Creierul însă nu generează percepții, idei, trăiri emoționale, atitudini etc. în virtutea simplei 
structuri celulare interne a lui, ci numai pe baza receptionarii, prelucrării şi interpretării stimulilor 
din afara sa. Din principiul relationarii neuro-psihice derivă mai departe principiul unităţii dialec- 
tice a psihologicului şi fiziologicului. Potrivit acestuia, nici un proces psihic nu se poate realiza fără 
un anumit ansamblu de transformări şi fenomene neurofiziologice specifice. Din punct de vedere 
genetic şi cronologic, fiziologicul precede şi condiţionează psihologicul; psiho-logicul posedă însă 
caracteristici şi determinatii calitative proprii, devenind ireductibil la fiziologic (atributele de 
subiectiv şi ideal sunt aplicabile numai proceselor psihice, nu şi celor fiziologice, care aparţin 
fenomenelor substantial-energetice obiective). Pe măsură ce structura psihică a individului se 
maturizează şi se consolidează, ea capătă o relativă autonomie fata de baza fiziologică iniţială, 
exercitând o influenţă activă asupra stării generale a organismului — influenţa psihosomatică, care 
face posibile sugestia, autosugestia şi psihoterapia. 

c) Principiul reflectării şi modelării informaţionale stă la baza înţelegerii naturii 
existenţiale sau a statutului ontologic al psihicului. El ne răspunde, aşadar, la întrebarea: „în ce 
formă sau modalitate există psihicul?”. Şi răspunsul va fi: psihicul există ca o formă particulară 
de reflectare, respectiv, reflectare de speţă subiectivă şi ideală (nonsubstantiala) şi ca informatie. 
Perceptiile, reprezentările, noţiunile care alcătuiesc scheletul intelectului, al conştiinţei sunt în 
sine modele informaționale interne ale lucrurilor, fenomenelor şi situaţiilor obiective externe. 
Faptul că psihicul este de natură reflec-toriu-informationala îl argumentăm prin aceea că el a 
apărut din necesităţi de adaptare la un anumit mediu existenţial mai complex, caracteristic 
regnului animal, şi îndeplineşte pretutindeni şi în orice moment un rol reglator, optimizator, 
organizator. Ca şi informaţia, psihicul exprimă şi ne dă măsura gradului de organizare la nivelul 
sistemelor animale şi umane. 

d) Principiul acţiunii si al unităţii constiinta-activitate ne obligă să recunoaştem 
interdependenta legică dintre planul comporta-mental extern şi planul subiectiv intern. Forma 
primordială de manifestare a psihicului, în ontogeneză, o constituie acţiunea directă a copilului 
cu obiectele şi lucrurile din jurul său. Prin interiorizare treptată, stadială, schemele de organizare 
şi desfăşurare a acţiunilor externe — de descompunere, de comparare (măsurare), de grupare, de 
asamblare etc. devin matrici ale structurării operaţiilor mentale, care dobândesc autonomie 
completă, putându-se desfăşura fără apelarea la suport obiectual sau imagistic, de-abia în jurul 
vârstei de 14 ani. 

Pe măsură ce se formează şi se consolidează, structurile interne ale conştiinţei devin 
premisă şi factor reglator al acţiunii exter-ne, conditionand calitatea şi eficienţa ei. Se închide 
astfel circuitul acţiune —> conştiinţă —> acţiune. 

e) Principiul genetic şi al istorismului ne arată că psihicul nu trebuie considerat ca un dat 
sau ca ceva predeterminat şi imuabil, ci ca ceva devenit şi evolutiv. Atât psihicul în ansamblul 
său, cât şi diferitele procese care-l compun au o geneză — în plan filogenetic, istoric şi în plan 
individual, ontogenetic. Identificarea şi descrierea stadiilor şi formelor pe care le îmbracă în 
fiecare stadiu trebuie să constituie unul din obiectivele esențiale ale cercetării psihologice. 
Traiectoria dinamicii psihicului în plan individual tinde să se suprapună cu traiectoria dinamicii 
organismului, punând în evidenţă trei mari segmente: 

— segmentul ascendent antientropic, în interiorul căruia au loc procesele de dezvoltare, 
consolidare, maturizare; 

— segmentul optimum-ului funcţional, în cadrul căruia toate componentele sistemului se 
menţin la valori ridicate; 


— segmentul descendent entropic, în cadrul căruia se acumulează efectele entropice, de 
regresie şi dezorganizare. 

f) Principiul sistemicitatii reclamă necesitatea de a aborda psihicul prin prisma exigenţelor 
metodologiei cibernetico-sistemice. Astfel, el nu trebuie privit ca un simplu conglomerat sau ca o 
simplă sumă aritmetică de elemente în sine independente, ci ca un sistem, ale cărui componente 
(procese, stări, trăsături) se află într-o relaţie legică unele cu altele, conditionandu-se reciproc. 
Această interconditionare este atât de puternică, încât generează acea calitate emergentă a unității 
supraordonate, graţie căreia, in orice proces particular se imprimă pecetea întregului — stilul, tipul 
etc. — şi efectul influentarii celorlalte. Abordarea sistemică se opune astfel abordării atomare, 
bazată pe princi-piul descompunerii-recompunerii, dezvoltată de asociationism. 


IV. Problema legilor în psihologie 

Scopul principal al oricărei ştiinţe este acela de a descoperi şi formula legi, prin care să 
explice riguros şi obiectiv modul de fiintare şi manifestare (desfăşurare) a fenomenelor pe care le 
studiază. Legea este înţeleasă ca o relaţie de condiționare sau determinare mai mult sau mai puţin 
stabilă şi repetabilă între două sau mai multe fenomene. Cu cât cerința stabilității şi repetabilitatii 
este satisfăcută mai bine, cu atât legea este considerată mai valabilă şi mai veridică, şi invers. 
Din acest punct de vedere, cele mai „tari” sunt considerate legile mecanicii şi fizicii clasice. 

Multă vreme, psihologia a mers pe linia descoperirii unor asemenea legi. S-a dovedit însă că 
bilanțul este mai mult decât nesa-tisfăcător, întrucât doar legile psihofizice care descriu relaţia 
dintre intensitatea stimulului şi intensitatea reacției (senzatie1) pot fi încadrate în categoria legilor 
tari (dinamice). 

În rest, relaţia dintre variabilele independente (stimulii, situa-tiile) şi cele dependente 
(procesele psihice, comportamentele) se înscrie în sfera probabilității. Ca urmare, legea care o 
exprimă devine una statistică. Aceasta înseamnă că ea se deduce şi se formulează pe baza unui 
ansamblu mare de cazuri individuale sau de măsurători; de asemenea, ea nici nu poate fi 
verificată şi confirmată pe cazuri indivi-duale, ci numai la nivel de grup sau de ,,populatii’”. 

Aşadar, orice lege psihologică presupune şi se bazează pe general, dar nu-l exprimă în mod 
direct, ci numai indirect, prin intermediul unei tendinţe centrale (o medie aritmetică, de pildă) şi 
al unui indice de dispersie (abaterea standard, de pildă). 

Cum continuumul probabilității se cuprinde între O şi 1, punând în evidenţă grade diferite 
de nedeterminare (incertitudine), rezultă că şi legile statistice cu care operează psihologia vor 
avea grade de tărie diferite. Gradul cel mai slab de tărie îl vor avea acelea care gravitează în jurul 
probabilității de 0,50; corespunzător, cu cât relaţia descrisă de lege se îndepărtează mai mult de 
0,50 spre 1 sau spre 0, cu atât gradul de tărie creşte. 

După sfera de cuprindere, legile psihologice se împart în: parti-culare, care se referă la 
anumite procese psihice (ex. legile senzatiei, legile percepţiei, legile memoriei etc.) şi generale, 
care se referă la organizarea şi funcţionarea sistemului psihic în ansamblu (ex. legile dezvoltării, 
legile asociaţiei, legile organizării ierarhice, legea moti-vaţiei). 

După conţinut, legile psihologice au fost împărțite în: legi de funcționare, legi de 
compoziţie, organizare sau structură şi legi de dezvoltare. Din prima categorie fac parte: legile 
senzatiei, percepţiei, memoriei, gândirii; din a doua categorie pot fi menţionate: legea pregnantei, 
legea bunei forme, legea integrării; din categoria a treia fac parte legea diferentierii- 
individualizării, legea stadialitatii. Unul şi acelaşi proces, ca şi psihicul în ansamblu, se 
subordonează concomitent tuturor celor trei categorii de legi. 


V. Psihicul uman 

1. Noţiunea de psihic. Probabil că, în istoria ştiinţei, nu există un alt concept a cărui 
definire să fi suscitat atâtea dispute şi contro-verse ca cel de psihic. Tocmai pe tărâmul lui s-a 
produs scindarea gândirii filosofice în materialistă, care va subordona psihicul determi-natiilor şi 
însuşirilor materiei, şi idealistă, care va lega psihicul de determinatiile pur spirituale, 
extramateriale, transcendente. 


Psihologia ştiinţifică se întemeiază esențialmente pe principii materialiste, considerând 
psihicul ca fenomen natural, care se indivi-dualizează prin atribute calitative specifice, 
ireductibile la atributele altor fenomene naturale. Definirea lui se realizează printr-o serie de 
raportări corelate, şi anume: 

a) raportarea la lumea externă, din care rezultă natura sa existenţială de formă subiectivă, 
ideală de reflectare şi de formă particulară de informaţie la nivelul organismelor animale, bazată 
pe semnalizare-designare-reprezentare; 

b) raportarea la sistemul nervos, la creier , din care rezultă statutul lui de funcţie specifică a 
creierului realizată în cadrul comuni-cării informaţionale a individului cu lumea externă; 

c) raportarea la sarcinile de adaptare şi de reglare ale organis-mului animal, din care 
decurge statutul său de formă specifică, calitativ superioară, a vieţii de relaţie, şi rolul 
instrumental-reglator în desfăşurarea comportamentului. 

2. Specificul psihicului uman. Privit pe scară evolutivă, filoge-netică, psihismul nu 
reprezintă un continuum plat, uniform, ci o succesiune de trepte, distantate unele de altele, dupa 
gradul de diferen-tiere şi complexitate structural-functionala. Treapta cea mai de sus, care se 
distanțează cel mai mult de cea imediat inferioară, o ocupă psihicul uman. Putem astfel afirma că 
principala caracteristică a psihicului uman constă în aceea că el este forma cea mai înaltă de 
organizare şi funcţionare, dintre toate formele de psihism cunoscute nouă. 

Superioritatea absolută a psihicului uman în raport cu psihicul animal rezidă în diferenţierea 
şi dezvoltarea excepțională a proceselor informaţionale cognitive, a capacităţii de înţelegere, 
explicare, inter-pretare, decizie, creaţie (proiecţie, planificare, anticipare etc.), precum şi în 
apariția şi dezvoltarea comunicării verbale, limbajul devenind cel mai perfecţionat instrument de 
codificare-vehiculare a semnalelor (informaţiei). La om, psihicul se realizează şi în forma 
conştiinţei. Această superioritate o punem pe seama a doi factori esentiali: a) complexitatea 
structural-funcțională extraordinară a creierului uman şi b)complexitatea şi specificul 
influențelor mediului socio-cultural. 

3. Psihicul uman ca sistem. Psihologia contemporană abor-dează psihicul ca sistem, de pe 
poziţiile metodologiei sistemice. Prin natura componentelor sale, este un sistem informational- 
energetic, deci nonsubstantial. Se încadrează in categoria sistemelor: dinamice (evolutive, cu 
autoorganizare), semideschise, supercomplexe şi proba-biliste. De asemenea, se include în clasa 
sistemelor cibernetice, fiind dotat cu mecanisme de autoreglare: feedback negativ (de stabilizare 
— homeostazia psihică), feedback pozitiv antientropic (de optimizare şi de dezvoltare), feed- 
throowght (de mediere şi de transfer), feed-before (de prospectare-anticipare). 

Sistemul psihic uman se compune din trei subsisteme aflate într-o permanentă interacțiune şi 
interconditionare: subsistemul inconştient, subsistemul subconstient sau preconstient şi subsistemul 
constient. 

Subsistemul inconştient cuprinde o componentă înnăscută, ansamblul tendinţelor, 
pulsiunilor, trebuintelor şi instinctelor determi-nate biologic şi legate de afirmarea şi conservarea 
fiinţei biologice a personalităţii umane, şi o componentă dobândită, ansamblul experien-telor 
timpurii şi al preceptelor conştiinţei morale a societăţii, asimilate şi interiorizate în primii cinci 
ani de viaţă. 

Subsistemul subconştient cuprinde, pe de o parte, conținuturile informational-cognitive şi 
actele care au fost cândva conştiente, dar care în prezent se realizează fără controlul conştient, iar 
pe de altă parte, amintirile, cunoştinţele şi schemele operatorii latente, care intră succesiv în 
fluxul actual al conştiinţei, în funcţie de solicitări şi situaţii. Tot în subconstient se includ şi acele 
elemente care emerg din inconştient, aşteptând să intre în conştiinţă. 

Subsistemul conştient este nivelul superior, evolutiv cel mai înalt pe care îl atinge 
organizarea psihicului, fiind propriu, în forma sa specifică, numai omului. Funcționarea sa se 
bazează pe principiul disocierii, al analizei critice, al teleonomiei (formularea anticipată a 
scopurilor), al planificării, al realităţii. 

Structural, subsistemul conştient cuprinde procese cognitive (senza-tii, percepții, reprezentări, 
gândire, imaginație), trăiri emotional-afective, structuri motivationale (trebuinte, interese, idealuri 


etc.), acţiuni şi acte voluntare despre care putem da seama şi pe care le putem controla şi justifica, 
explica. Întreaga dinamică a proceselor şi actelor conştiente este mediată de limbajul verbal, de 
analiza şi deliberari mentale succesive. 

Fiind nivelul cel mai nou din punct de vedere filogenetic şi istoric, subsistemul conştient va 
fi componenta cea mai activă şi dina-mică a psihicului uman, care, pe de o parte, se 
caracterizează prin disponibilitatea cea mai mare la schimbare-dezvoltare, iar pe de altă parte, va 
înregistra grade de organizare-functionare diferite atât în succesiunea istorică a generaţiilor, cât 
şi în interiorul aceleiaşi generaţii, de la un individ la altul. 

De aceea, în evaluarea dezvoltării şi organizării psihocomporta-mentale a unei persoane, 
elementul de referinţă esenţial trebuie să fie subsistemul conştient. 

Tocmai în cazul acestui subsistem se diferenţiază şi ating valorile cele mai ridicate 
funcţiile: cognitivă, proiectivă (modele şi proiecte mentale de transformare a realităţii imediate, 
de crearea unei realităţi noi — vezi invențiile), de planificare şi anticipare — predictie şi de reglare 
prin analiză critică şi comparaţie criterială. 

Interacțiunea dintre cele trei subsisteme care alcătuiesc sistemul psihic uman are un caracter 
circular (realizând-se atât în sens ascendent — influenţa inconştientului asupra subconstientului şi 
conştientului, cât şi în sens descendent — influenţa conştientului asupra subconstientului şi 
inconştientului) şi dialectic (incluzând atât compatibilitate şi sinergie finalistă, cât şi contradicţie, 
antagonism finalist — ceea ce „cere”, de pildă, inconştientul la momentul dat poate să fie respins de 
conştient şi viceversa). De aici, derivă dramatismul şi imprevizibilitatea comporta-mentelor umane. 


VI. Procesele de prelucrare-gestionare a informaţiilor 

Adaptarea la condiţiile mediului extern este imposibilă fără un minimum de „date” şi 
„informaţii” despre însuşirile lucrurilor şi situaţiilor concrete, despre relaţiile dintre acestea, 
despre legitatile care le guvernează. Captarea şi prelucrarea informaţiilor din lumea externă şi 
utilizarea lor în reglarea şi optimizarea reacţiilor de răspuns, a acţiunilor instrumentale reprezintă 
funcţiile esenţiale ale sistemului psihic. La nivelul omului, această funcţie se va realiza prin 
intermediul unor procese înalt diferenţiate şi specializate: senzaţia, percepţia, reprezentarea, 
imaginaţia, gândirea, memoria. 

1. Senzatia. Aceasta este procesul psihic de captare şi prelucrare a informaţiilor despre 
proprietăţi (însuşiri) singulare ale stimulilor externi specifici şi ale propriului organism. La baza ei, 
stă sensibilitatea — funcţie de receptie-semnalizare, care derivă din excitabilitatea sau iritabilitatea 
primară — şi se realizează de mecanisme structurale specializate denumite analizatori. 

Atât după natura mecanismului, cât şi după natura însuşirilor pe care le reflectă, senzaţia se 
realizează într-o mare diversitate de modalități (tipuri). Distingem: a) categoria senzatiilor care ne 
furnizează informaţii despre lumea externă (exteroceptia): senzațiile cutano-tactile, senzațiile 
vizuale, senzațiile auditive, senzațiile olfactive, senzațiile gustative; b) categoria senzatiilor care ne 
furnizează informaţii despre poziţiile posturale şi actele motorii ale membrelor, capului şi 
trunchiului (proprioceptia); c) categoria senzatiilor care ne furnizează informaţii despre 
modificările şi variațiile mediului intern al organismului (interoceptia). 

Condiţiile principale pentru a se produce o senzaţie sunt: integritatea structural-functionala 
a analizatorului şi acţiunea stimu-lului specific la intensitatea corespunzătoare (să fie cel puţin 
egală cu valoarea pragului inferior absolut al sensibilităţii respective). 

Senzatiile se caracterizează prin următoarele proprietăţi princi-pale: modalitatea (calitatea), 
intensitatea, durata şi tonul afectiv. 

a. Modalitatea este proprietatea unei senzaţii de a reflecta selectiv anumite însuşiri ale 
stimulului specific (de pildă, în cazul senzatiilor vizuale: lungimea de undă care dă tonul 
cromatic; în cazul senzatiilor tactile: duritatea, asperitatea, întinderea sau lungimea etc.). 

b. Intensitatea este proprietatea senzatiei de a reflecta şi aprecia încărcătura energetică sau 
forţa de acţiune a stimulului specific. 

c. Durata este proprietatea senzatiei de a reflecta şi de a se manifesta pe durata de acţiune a 
stimulului. Nici o senzaţie nu se produce concomitent cu declanşarea acțiunii stimulului specific, 


ci cu o anumită întârziere pe care o numim latenta; de asemenea, ea nici nu dispare imediat cu 
încetarea acţiunii stimulului, continuând câteva miimi de secundă şi după aceea — efectul de 
urmă sau imaginea consecutivă. 

d. Tonul afectiv este proprietatea senzatiei de a se asocia cu o anumită trăire emoțională — 
plăcută sau neplăcută, agreabilă sau deza-greabilă. 

Legile sensibilităţii. Sensibilitatea este o funcţie dinamică evolu-tivă. Dinamica ei este 
surprinsă într-o serie de legi generale: 1) legi evolutive (legea diferentierii, legea specializării, 
legea complexificarii); 2) legi psihofizice (legea raportului invers proportional între valoarea 
pragului absolut şi nivelul sensibilităţii E = I/I, unde E = nivelul sensibilităţii, I = intensitatea 
stimulului; legea raportului constant al pragurilor diferențiale dx/x = constant, unde dx = fracțiunea 
de intensitate a stimulului specific ce trebuie adăugată la stimulul iniţial pentru a determina o 
modificare abia conştientizabilă a intensității senzatiei; legea progresiei: in timp ce intensitatea 
stimulului creşte în progresie geometrică, intensitatea senzatiei creşte în progresie aritmetică E = K 
log. X + C, unde E = intensitatea senzatiei, X = inten-sitatea stimulului, K şi C = constante; aceste 
legi au fost formulate de francezul Bouguer şi germanii Weber şi Fechner (purtându-le numele); 3) 
legi psihofiziologice (legea adaptării, legea sensibilizării, legea de-presiei, legea contrastului, legea 
sinesteziei); 4) legi socioculturale (legea  învăţării-optimizării, legea  estetizării, legea 
profesionalizari1). 

2. Perceptia. Perceptia reprezintă un nivel calitativ superior al procesării informaţiei 
extrase din interacțiunea actuală a subiectului cu obiectul. Ea are la bază senzaţia şi se constituie 
prin articularea şi integrarea senzatiilor, dar nu este reductibilă la acestea, aşa cum susținea 
Scoala asociationista. Imaginea perceptivă sau perceptul este un model informational complex, 
care ne raportează la obiect ca întreg, în identitatea lui individuală sau categorială specifică. A 
percepe înseamnă a putea da răspunsuri corecte la întrebarea „Ce este acesta?” 

Spre deosebire de senzaţie, care se produce oarecum spontan şi pasiv de îndată ce stimulul 
specific acționează asupra organului de simţ corespunzător, percepţia presupune o implicare mai 
activă a subiectului, care recurge la operaţii şi strategii speciale de explorare, căutare, selecție, 
evaluare, comparare. De aceea, definirea percepţiei ca reflec-tare nemijlocită sau imediată este 
improprie, ea fiind mediată în realitate de operaţiile succesive ale subiectului. Astfel, desfăşurarea 
percepției ia un caracter fazic. Experimental, s-a demonstrat existenţa următoarelor faze: a) 
detecția, care constă în sesizarea acţiunii stimulului şi încadrarea lui în spaţiu şi timp; b) 
discriminarea, care rezidă în desprinderea stimulului din contextul celorlalți; c) identificarea, care 
se concretizează în integrarea finală a modelului informațional al stimulului şi în elaborarea 
răspunsului „este x”; d) interpretarea, în cadrul căreia se desprinde semnificația stimulului 
identificat şi se pune în relație cu scopul activităţii subiectului. După conţinut şi mecanism, 
distingem: percepții monomodale (ex. percepţia vizuală, percepţia auditivă, percepţia tactila) şi 
percepții plurimodale, care au la bază interacţiunea între doi sau mai multi analizatori şi care 
integrează informaţii despre mai multe genuri de însuşiri ale obiectului. 

În seria formelor complexe ale percepţiei umane se includ: percepţia spaţiului (formă, 
volum, distanţă, poziţie), percepția timpului (durate, intervale vide, succesiuni), percepţia 
mişcării (direcţie, viteză), percepţia limbajului (oral, scris), şi percepția muzicii (raporturi de 
înălțime, linie melodică, structură armonică). 

Legile percepţiei. Aspectele esenţiale ale percepţiei sunt expri-mate de un ansamblu de legi, 
pe care le impartim în următoarele grupe: a) legi ale asociaţiei (asemănare, contrast, contiguitate 
spatio-tempo-rala), care acţionează în etapele inițiale ale formării mecanismelor şi schemelor 
perceptive în raport cu o clasă sau alta de obiecte); b) legi de structură (legea bunei forme, legea 
pregnantei, legea bunei continuitati, legea destinului comun, legea unum-duo etc), care exprimă 
funcționarea mecanismelor şi schemelor perceptive consolidate şi atestă ireductibi-litatea 
percepției la o simplă sumă de senzaţii); c) legi generale, supraordonate (legea integralitatii, legea 
selectivitatii, legea semnifica-tiei, legea constantei, legea obiectualitatii). 

3. Reprezentarea. Dacă senzaţia şi percepţia ne oferă informaţii despre obiectele care 
acţionează hic et nunc asupra organelor noastre de simţ, reprezentarea reflectă şi ne oferă 


informatii despre un obiect sau altul in absenta acestuia. Astfel, ea devine prima treapta in 
organizarea şi funcţionarea activităţii mentale autonome (operarea pe plan mintal cu imagini ale 
unor obiecte şi fenomene percepute cândva în trecut şi ale căror modele informaţionale au fost 
stocate şi păstrate în memoria de scurtă şi lungă durată). 

Termenul de reprezentare desemnează două realități: a) procesul de ecforare-reactualizare sau 
de elaborare a imaginii unui obiect în absenţa lui şi b) produsul, respectiv, imaginea conştientizată. 
Procesul poate avea o desfăşurare spontană, involuntară, luând aspectul unui flux de reactualizări 
(amintiri) mai mult sau mai puţin haotice, amalgamate sau una intenționată, voluntară, imaginile 
succedându-se într-o ordine logică şi fiind subordonate unui scop. Produsul poate fi caracterizat după 
următoarele calități (proprietăţi): a) claritatea sau pregnanta, în funcție de care distingem reprezentări 
intense sau vii şi reprezentări pasive sau şterse; b) completitudinea, pe baza căreia delimitam 
reprezentări bogate, care tind să se suprapună peste imaginile perceptive, şi reprezentări sărace sau 
lacunare (în principiu, imaginea-reprezentare este mai săracă, mai rezumativă decât imaginea- 
perceptiva); c) relevanta sau semnificaţia, care permite delimitarea reprezentărilor relevante, în care 
se selectează şi se retin notele cele mai caracteristice şi semnificative ale obiectului, şi reprezentări 
derizorii, care conţin note accidentale, nesemnificative (de regulă, reprezentarea reflectă în mai mare 
măsură semnificativul, rele-vantul, caracteristicul decât percepția); d) gradul de generalitate, dupa 
care distingem reprezentări individuale, care reflectă obiecte concrete singulare (o anumită persoană, 
o anumită casă, un anumit obiect etc.) şi reprezentări generale, care reflectă prototipul unei clase de 
obiecte asemănătoare (reprezentarea de casă în general, de om, în general, de copac, în general); de 
regulă, imaginea-reprezentare are un grad de generalitate mai înalt decât perceptul; e) caracterul 
mijlocit, care constă în aceea că elementele informaţionale constitutive ale imaginii-reprezentare sunt 
furnizate de senzaţii şi percepții; f) caracterul pano-ramic, care rezidă în transformarea seriilor şi 
succesiunilor de dimensiuni (însuşiri) care se etalează în percepţie în configurații simultane. 

TESTE DE AUTOEVALUARE 

1. Perceptia spatiului este: 
de tip monomodal 
de tip intermodal 

2 Perceptia vizuala a celei de a treia dimensiuni a spatiului are la baza: 
un mecanism monocular 
un mecanism binocular 

3. În cazul suprapunerii complete a celor două imagini retiniene: 


obiectul este perceput plat (biodimensional) 
obiectul este perceput dedublat 
obiectul este perceput în volum 


4, Pentru a se realiza perceptia obiectului in volum (cu cea de a treia dimensiune) este 


necesar ca cele doua imagini retiniene: 


a. sa fie complet disparate 
b. să se suprapună partial 
c. să se suprapună integral 
să Perceptia timpului se referă la: 
a. segmentul trecut 
b. segmentul prezent 
c. segmentul viitor 
6. Duratele evenimentelor neplăcute: 
a. tind să fie subestimate 
b. se evaluează în mod obiectiv 
c. tind să fie supraestimate 
T. Durata asteptarii unui eveniment neplăcut: 
a. tinde sa fie subestimata 
b. tinde să fie supraestimata 
c. se evaluează în mod obiectiv 
8. Durata asteptării unui eveniment plăcut: 
a. tinde să fie subestimată 
b. se evaluează fără alterări 
c. tinde să fie supraestimată 
9. Psihologia si-a inaugurat statutul de stiintă independentă fixându-si ca obiect de 
studiu: 
a. activitatea 
b. constiinta 
c. comportamentul 
10. Psihologia a devenit stiintă independentă datorită adaptării: 
a. metodei testelor 
b. metodei introspectiei 
c. metodei experimentului 
11. Pentru behaviorismul clasic obiectul de studiu al psihologiei trebuia sa fie: 
a. lumea subiectivă interna 
b. activitatea finalistă 
c. comportamentul 
12. Psihologia introspectionistă se centra: 
a. pe studiul continuturilor si stărilor interne ale constiintei 
b. pe studiul expresiilor emotionale externe 
c. pe studiul diferentelor individuale 
13. Modelul paradigmatic al psihologiei contemporane este: 
a. SUR 
b. SLOLR 
ce SOPOR 


a. 
b. 
c. 


a. 
b. 
Č: 


14. Gestaltismul se bazează pe: 
considerarea interactiunii parte — întreg 
considerarea exclusiv a partii 
considerarea exclusiv a întregului 


15. Pentru studiul conduitei P. Janet propunea: 
metoda observatiei externe 
metoda introspectiei 
metoda clinica 


